**918-2018**

|  |  |
| --- | --- |
| **13.12.**  **četvrtak** | Sastanak sa grupom u Sukoišanskoj ulici u 21,00 sati. Ukrcaj u autobus i upoznavanje sa pratiteljem putovanja. Noćna vožnja autocestom prema Sloveniji, Austriji i Češkoj uz stajanja na putu za odmor ... |
| **14.12.**  **petak** | Dolazak u Prag, glavni grad Češke Republike koji se smjestio u sredini Češke kotline na rijeci Vltavi. Grad se rasprostire na sedam brda iznad kojih se uzdižu dvorci i crkve. Povijesni centar Praga je uvršten na UNESCO-vu listu Svjetske baštine. Po dolasku u Prag smještaj u hotel. Kraći odmor. Odlazak javnim prijevozom do gradskog središta u pratnji voditelja putovanja. Šetnja centrom grada te posjet božićnom sajmu na kojem se nalaze mnogobrojni štandovi sa hranom, pićem, suvenirima i božićnim ukrasima. Po želji grupe mogućnost odlaska na večeru u neku od tradicionalnih praških pivnica. Povratak u hotel. Noćenje. |
| **15.12.**  **subota** | Doručak. Odlazak u razgled Praga autobusom i pješice: *Hradčani –* jedan od najvećih dvoraca na svijetu koji je ujedno i rezidencija čeških vladara, *Katedrala sv. Víta i Václava* - gotička katedrala u kojoj su pokopani češki vladari, *Karlov most* - najstariji gradski most čije je najznajčajnije obilježje galerija od 30 kipova svetaca i drugih religijskih figura, *Václavské namestí* – trg na kojem su se u srednjem vijeku prodavali konji a danas je suvremeno poslovno središte grada na kojem se nalazi *Nacionalni muzej*, najstariji i najveći češki muzej, *Staromestské námestí* - najstariji i najznačajniji trg u povijesnoj jezgri Praga s *crkvom sv. Nikole*, *Starogradskom vijećnicom* i znamenitim *Astronomskim satom*,... Nakon razgleda po želji grupe mogućnost odlaska na vožnju brodom po Vltavi sa uključenim ručkom. Poslijepodne slobodno vrijeme za uživanje u adventskom ugođaju na nekom od gradskih trgova. Povratak u hotel. Noćenje. |
| **16.12.**  **nedjelja** | Doručak. Odjava iz hotela. Vožnja autobusom do jednog od najljepših srednjovjekovnih čeških gradova, ***Český Krumlov***. Grad je sagrađen oko dvorca iz 13.st. s gotičkim, renesansnim i baroknim elementima. Šetnja gradskim uličicama te kraće slobodno vrijeme za odmor. Nastavak vožnje prema Austriji, Sloveniji i Hrvatskoj sa usputnim stajanjima za odmor. Dolazak u Split u kasnije večernje sate. |
|  |  |
|  | **CIJENA ARANŽMANA: 1.390,00 kuna** |
| (program je napravljen na bazi min. 35 putnika)  uplata rezervacije: 200,00 kn  nadoplata za 1/1 sobu: 590,00 kuna  **Program uključuje**: prijevoz autobusom turističke klase na navedenim relacijama, smještaj u hotelu 4\* u Pragu na bazi noćenja s doručkom, razgled Hradčana u pratnji lokalnog vodiča, putno zdravstveno osiguranje Generali, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja.  U slučaju manjeg broja putnika cijena se uvećava za 100,00 kuna.  **Program ne uključuje**: večeru u pivnici 15 EUR, vožnju brodom po Vltavi sa uključenim ručkom 20 EUR, ulaznice za muzeje i kulturno-povijesne spomenike, karte javnog gradskog prijevoza, troškove koji nisu predviđeni programom kao i troškove osobne prirode.  **Preporuka**: polica osiguranja od rizika otkaza putovanja: **50,00** kuna (plativo isključivo kod prve uplate) | |

**ZA OVO PUTOVANJE DOVOLJNA JE OSOBNA ISKAZNICA**